作者:無名氏
標題:錦雲堂暗定連環計・水仙子
內容:元來那風道人擲布本仙機，蔡學士你為謀早預知。董太師果斷送在連環計，呂溫侯有膽力，如今個楊太尉奏上丹墀。(楊彪上，雲)你眾官望闕跪者，聽聖人的命。(正末同眾跪科)(楊彪雲)卓本關西一武騎，自恃雄豪足蓋世。親提健卒入朝來，眼底全無漢皇帝。攬權擅威行不道，納用子妻如狗彘。腹心牙爪盡崩離，已知此虜為天棄。即今斬首銀臺門，焚屍長安正厥罪。蔡邕學士多智謀，往來其間用遊說。特加禮部侍郎銜，兼掌中書知誥制。呂布訂賊建首功，封王出鎮幽燕地。其妻貂蟬亦國君，隨夫之爵身榮貴。李肅曾是卓家奴，晚能自拔來歸義。可以驃騎大將軍，仍領羽林作環衛。老臣王允懷主憂，當筵巧使連環計。是用報卿左丞相，與國同休永無替。(眾謝恩科)(王允雲)臣允老矣，恐不能久在朝端，扶助主上。(唱)願聖主千年壽，保皇家萬代基，容王允可便拂袖而歸。(眾下)。